Iðnaðarráðherra telur ert að huga að valdmörkum
Iðnaðar- og viðskiptaráðherra telur að vert væri að huga að því hvort breytinga sé þörf á innbyrðis valdmörkum stjórnar og framkvæmdastjóra Byggðastofnunar, að því er fram kom í ávarpi hennar á ársfundi Byggðastofnunar í Hnífsdal í gær.
Jón Sigurðsson hagfræðingur er nýr formaður stjórnar Byggðastofnunar og Aðalsteinn Þorsteinsson, yfirmaður lögfræðisviðs stofnunarinnar, hefur verið settur forstjóri hennar, en staðan verður auglýst síðar.
"Í fjármálafyrirtækjum er meginreglan sú að afgreiðsla einstakra erinda eða lánveitingar eru á könnu framkvæmdastjóra/bankastjóra, en stjórn sinnir almennri stefnumótun, t.d. setningu almennra útlánareglna. Með setningu núgildandi laga um Byggðastofnun var að nokkru leyti komið á hliðstæðri verkaskiptingu, þar eð heimild var sett inn í 11. gr. laganna þess efnis að stjórn stofnunarinnar geti falið forstjóra að taka ákvarðanir um einstakar lánveitingar. Ef til vill mætti ganga lengra í þessum efnum," sagði Valgerður Sverrisdóttir, iðnaðar- og viðskiptaráðherra, meðal annars í ávarpi sínu á ársfundinum.
Í ársskýrslu Byggðastofnunar kemur fram að útlán stofnunarinnar námu 1,8 milljörðum kr. á árinu 2001. Ógreidd lánsloforð námu um 1.000 milljónum króna um áramót og var ónotuð lántökuheimild 1.100 milljónir kr. sem færist yfir á næsta ár.
Iðnaðar- og viðskiptaráðherra telur að vert væri að huga að því hvort breytinga sé þörf á innbyrðis valdmörkum stjórnar og framkvæmdastjóra Byggðastofnunar.
Jón Sigurðsson hagfræðingur er nýr formaður stjórnar Byggðastofnunar og Aðalsteinn Þorsteinsson, yfirmaður lögfræðisviðs stofnunarinnar, hefur verið settur forstjóri hennar
Í ársskýrslu Byggðastofnunar kemur fram að útlán stofnunarinnar námu 1,8 milljörðum kr. á árinu 2001.